CELEX: 32018D0779
Language: lv
Date: 2018-02-19 00:00:00
Title: Komisijas Deleģētais lēmums (ES) 2018/779 (2018. gada 19. februāris) par piemērojamām sistēmām, ar kurām saskaņā ar Eiropas Parlamenta un Padomes Regulu (ES) Nr. 305/2011 novērtē un pārbauda metāla apšuvuma sendvičtipa paneļu, kas paredzēti būvkonstrukcijām, ekspluatācijas īpašību noturību (Dokuments attiecas uz EEZ. )

29.5.2018   
            
            
               LV
            
            
               Eiropas Savienības Oficiālais Vēstnesis
            
            
               L 131/23
            
         KOMISIJAS DELEĢĒTAIS LĒMUMS (ES) 2018/779
   (2018. gada 19. februāris)
   par piemērojamām sistēmām, ar kurām saskaņā ar Eiropas Parlamenta un Padomes Regulu (ES) Nr. 305/2011 novērtē un pārbauda metāla apšuvuma sendvičtipa paneļu, kas paredzēti būvkonstrukcijām, ekspluatācijas īpašību noturību
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 9. marta Regulu (ES) Nr. 305/2011, ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK (1), un jo īpaši tās 28. pantu un 60. panta h) punktu,
   tā kā:
   
               (1)
            
            
               Attiecībā uz metāla apšuvuma sendvičtipa paneļiem, kas paredzēti būvkonstrukcijām (sendvičtipa paneļi), nav attiecīga lēmuma par to ekspluatācijas īpašību noturības novērtējumu un pārbaudi. Tāpēc nepieciešams noteikt, kuras ekspluatācijas īpašību noturības novērtējuma un pārbaudes sistēmas ir piemērojamas sendvičtipa paneļiem.
            
         
               (2)
            
            
               Šis lēmums būtu jāpiemēro tikai tiem ražojumiem, kas neietilpst citu atbilstošu Savienības tiesību aktu tvērumā. Tādējādi to nevajadzētu piemērot metāla apšuvuma sendvičtipa paneļiem, kas nav paredzēti būvkonstrukcijām, jo uz tiem jau attiecas Komisijas Lēmums 98/436/EK (2) un Komisijas Lēmums 98/437/EK (3),
            
         IR PIEŅĒMUSI ŠO LĒMUMU.
   1. pants
   Šis lēmums attiecas uz metāla apšuvuma sendvičtipa paneļiem, kas paredzēti izmantošanai būvkonstrukcijās.
   2. pants
   Lēmuma 1. pantā minēto sendvičtipa paneļu ekspluatācijas īpašību noturību attiecībā uz to būtiskajiem raksturlielumiem novērtē un pārbauda saskaņā ar pielikumā norādītajām sistēmām.
   3. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2018. gada 19. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 88, 4.4.2011., 5. lpp.
   
   
      (2)  Komisijas 1998. gada 22. jūnija Lēmums 98/436/EK par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz jumtu segumiem, virsgaismām, jumta logiem un palīgražojumiem (OV L 194, 10.7.1998., 30. lpp.).
   
      (3)  Komisijas 1998. gada 30. jūnija Lēmums 98/437/EK par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz iekšējo un ārējo sienu un griestu apdari (OV L 194, 10.7.1998., 39. lpp.).
   
      PIELIKUMS
      
         EKSPLUATĀCIJAS ĪPAŠĪBU NOTURĪBAS NOVĒRTĒJUMA UN PĀRBAUDES SISTĒMAS
      
      
         1. tabula
      
      
         Visiem būtiskajiem raksturlielumiem, kas saistīti ar pamatprasībām būvēm Nr. 1 (mehāniskā stiprība un stabilitāte)
      
      
                  Ražojums un paredzētais lietojums
               
               
                  Piemērojamā sistēma
               
            
                  Metāla apšuvuma sendvičtipa paneļi izmantošanai būvkonstrukcijās
               
               
                  2+
               
            
         
      
         2. tabula
      
      
         Tikai attiecībā uz ugunsreakciju (degamību)
      
      Visiem 1. tabulas pirmajā slejā norādītajiem ražojumiem atkarībā no to apakšsaimēm ekspluatācijas īpašību noturības novērtēšanas un pārbaudes sistēmas nosaka šādi:
      
         
      
                  Ražojumu apakšsaimes
               
               
                  Piemērojamā sistēma
               
            
                  Ražojumi, kuru ražošanas procesa skaidri nosakāmā posmā uzlabo to ugunsreakcijas (degamības) īpašības (piemēram, pievienojot liesmas slāpējošus līdzekļus vai ierobežojot organisko materiālu daudzumu)
               
               
                  1
               
            
                  Ražojumi, attiecībā uz kuriem pastāv piemērojams Eiropas juridiskais pamats, lai to ugunsreakciju (degamību) klasificētu bez testēšanas
               
               
                  4
               
            
                  Ražojumi, kas nepieder pie 1. un 2. rindā norādītajām apakšsaimēm
               
               
                  3
               
            
         
      
         3. tabula
      
      
         Attiecībā uz visiem pārējiem būtiskajiem raksturlielumiem
      
      
                  Ražojums un paredzētais lietojums
               
               
                  Piemērojamā sistēma
               
            
                  Metāla apšuvuma sendvičtipa paneļi izmantošanai būvkonstrukcijās
               
               
                  3